  Майя Бывальцева Юкаменск черкогуртын «Культура малой Родины» парти ӵектос улсын «Юбилейный» лулчеберет юртэз тупатъян ужъёсты йылпумъязы. Выльдон ужъёс оглом ньыль ар мынӥзы. Со сярысь Удмуртиысь тӧролэн но кивалтэтлэн пресс-службазы ивортӥз. 2018-тӥ арын лэсьтӥськисьёс юртлэсь липетсэ выльдӥзы, вуонояз – укноосты воштӥзы, ошиськись вӧлдэтэз но светильникъёсты выльдӥзы. Кылем арын борддоръёсты куараез кыскись конструкциосын ворсазы, сценаез тылпулэсь утись суретэз шобыртӥзы. Таяз арын сценаез чебер каризы, тылъёс пуктӥзы. «Октябрьский» лулчеберет юртэз Юкаменскын 1982-тӥ арын пуктӥзы. Отын ёросысь ваньмыз валтӥсь ужрадъёс ортчо: ӧнер праздникъёс, фестивальёс, вожвылъяськонъёс. Юртын 108 клуб огазеяськонъёс ужало. «Культура» йӧскалык ӵектос но «Огъя Россия» партилэн «Культура малой Родины» ӵектосэз улсын таяз арын Удмуртиысь гурт ёросъёсын 25 лулчеберет юртъёсты тупатъялозы Тодэ вайытом, азьвылгес Вавож ёросысь Гурезь-Пудга гуртысь лулчеберет юртэз тупатъян ужъёсты йылпумъязы. Тегъёс: Лулчеберет Удмуртия тупатъянужъёс Юкаменск  